b"\n_START_ARTICLE_\nMumija (film, 1999)\n_START_SECTION_\nVsebina\n_START_PARAGRAPH_\nV Tebah v starem Egiptu, leta 1290 pr. n. \xc5\xa1t., je imel visok sve\xc4\x8denik Imotep razmerje spremljevalko faraona Setija I, Anck-su-Namun. Ko ju faraon odkrije, ga zaljubljenca ubijeta. Imothep nato pobegne, Anck-su-Namun pa se ubije, da jo bo Imothep lahko nato o\xc5\xbeivel. Imothep in njegovi sve\xc4\x8deniki ukradejo njeno truplo in jo odpeljejo v Hamunaptro, mesto mrtvih, vendar preden bi lahko Imothep zaklju\xc4\x8dil obred in o\xc5\xbeivel Anck-su-Namun, mu to prepre\xc4\x8di faraonova osebna stra\xc5\xbea Medaji. Medtem, ko Imothepove sve\xc4\x8denike \xc5\xbeive mumificirajo, njega obsodijo na Hom Dai, najhuj\xc5\xa1e egip\xc4\x8dansko prekletstvo, zato ga \xc5\xbeivega pokopljejo skupaj z mesojedimi skarabeji. Imothepov sarkofag pokopljejo pod nogami kipa Anubisa, ki ga Medaji ves \xc4\x8das stra\xc5\xbeijo, da bi prepre\xc4\x8dili Imothepovo vrnitev._NEWLINE_Leta 1926 Jonathan Carnahan, prinese svoji sestri Evelyn, ki dela kot knji\xc5\xbeni\xc4\x8darka v Kairu in je zagreta egiptologinja, majhno \xc5\xa1katlico in zemljevid, ki vodi do Hamunaptre. Izka\xc5\xbee se, da je to Jonathan ukradel ameri\xc5\xa1kemu pustolovcu Ricku O'Connellu, ki je odkril Hamunaptro, medtem ko je bil v Francoski tujski legiji. Rick se dogovori z Evelyn, da jih bo vodil do mesta, \xc4\x8de ga re\xc5\xa1i iz zapora._NEWLINE_Rick tako vodi Evelyn in njeno odpravo v mesto in med potjo sre\xc4\x8dajo ameri\xc5\xa1ke lovce na zaklade, katere vodi Rickov biv\xc5\xa1i sodelavec Beni Gabor. Obe odpravi v mestu napadejo Medaji, katere vodi bojevnik z imenom Ardeth Bay. Kljub temu, da jih Ardeth Bay opozori naj odidejo, odpravi \xc5\xa1e naprej raziskujeta. Evelyn i\xc5\xa1\xc4\x8de slavno knjgo \xc5\xbeivih, ki je iz \xc4\x8distega zlata. \xc4\x8ceprav ne najdejo knjige, Rick in Jonathan pod nogami kipa Anubisa, odkrijeta pokopanega Imothepa. Medtem ameri\xc5\xa1ka odprava odkrije \xc4\x8drno knjigo mrtvih, skupaj s posodami, kjer so Anck-su-Namunini organi. _NEWLINE_Pono\xc4\x8di Evelyn vzame knjigo mrtvih in nekaj prebere naglas, ter tako nevede prebudi Imothepa. Odpravi se zaradi tega vrneta v Kairo, vendar jim Imothep sledi skupaj z Benijevo pomo\xc4\x8djo. Imothep pobije ameri\xc5\xa1ke raziskovalce, enega za drugim in nad Egipt spet prinese deset nadlog. Med iskanjem na\xc4\x8dina, kako ustaviti Imothepa, Rick, Evelyn in Jonathan sre\xc4\x8dajo Ardetha v muzeju. Ardeth domneva, da \xc5\xbeeli Imothep ponovno o\xc5\xbeiveti Anck-su-Namun in \xc5\xbertvovati Evelyn. Evelyn ugotovi, da \xc4\x8de je Imothepa knjiga mrtvih o\xc5\xbeivela, ga lahko knjiga \xc5\xbeivih ubije, zato jo izsledi. Imothep jih nato napade s svojo vojsko su\xc5\xbenjev in Evelyn privoli, da bo \xc5\xa1la z njim. \xc4\x8de bo prizanesel ostalim._NEWLINE_Imhotep, Evelyn in Beni se vrnejo v Hamunaptro, sledijo pa jim Rick, Jonathan in Ardeth. Imothep sku\xc5\xa1a \xc5\xbertvovati Evelyn, vendar se ta nekako re\xc5\xa1i. Evelyn prebere knjigo \xc5\xbeivih in Imothepa naredi spet umrljivega, tako ga Rick z lahkoto ubije. Imothep zapusti svet \xc5\xbeivih in obljubi ma\xc5\xa1\xc4\x8devanje. Med krajo predmetov iz zakladnice, Beni spro\xc5\xbei past in se znajde sam v sobi s skarabeji, ki ga \xc5\xbeivega po\xc5\xberejo, Hamunaptra pa se tako sesede v tla. Ardeth odjezdi stran, Rick, Evelyn in Jonathan pa odjezdijo v son\xc4\x8dni zahod skupaj z zakladom, ki ga je na kamele spravil Beni.\n_START_SECTION_\nOdziv in nadaljevanja\n_START_PARAGRAPH_\nMumija je iz\xc5\xa1la 7. maja 1999 in je v samem za\xc4\x8detku v 3210. kinematografih po ZDA zaslu\xc5\xbeila ve\xc4\x8d kot 43 milijonov USD ter tako postala veliko presene\xc4\x8denje. Po svetu pa je film zaslu\xc5\xbeil ve\xc4\x8d kot 416 milijonov USD. Zaradi tak\xc5\xa1nega uspeha je leta 2001 sledilo nadaljevanje Mumija se vra\xc4\x8da (The Mummy Returns), vklju\xc4\x8dno z animirano serijo Mumija (The Mummy: The Animated Stories) in Kraljem \xc5\xa1korpijonov (The Scorpion King), ki se navezuje na Mumija se vra\xc4\x8da. Sedem let kasneje, 1. avgusta 2008, je iz\xc5\xa1lo tretje nadaljevanje Mumija: Grobnica zmajskega cesarja (The Mummy: Tomb of the Dragon Emperor). Universal Pictures je leta 2004 poleg tega odprl vlak smrti Ma\xc5\xa1\xc4\x8devanje mumije (Revenge of the Mummy). Roman za film in njegova nadaljevanja je napisal Max Allan Collins."